L 58/1402
LT
Europos Sąjungos oficialusis leidinys
2023 2 23
KOMISIJA BANDOMIEJI PROJEKTAI
PP 01 — SKYRIUS MOKSLINIAI TYRIMAI IR INOVACIJOS (tęsinys) PP 01 23
(tęsinys)
PP 01 23 04
(tęsinys) Paaiškinimai
Remiantis 2022 m. kovo 29 d. turimais duomenimis, pranešama, kad dėl karo Ukrainoje dingo daugiau kaip 2 000 vaikų iš 1 481 šeimos.
Kol tęsiasi karas, tie skaičiai kasdien auga dešimtimis.
Atsakymų teikimas kiekvienam šeimos nariui, kuris pranešė apie dingusį vaiką, remiantis kitų organizacijų, besirūpinančių per karą ir gaivalines nelaimes dingusiais vaikais, patirtimi, gali užtrukti daugelį metų ir apims daug pastangų reikalaujančias šeimos narių paieškos procedūras kiekvieno nelydimo vaiko iš Ukrainos Europoje ir kiekvieno karo našlaičio atveju, taip pat bendradarbiavimą su Tarptautiniu be žinios dingusių asmenų paieškos komitetu, kuris analizuos nenustatytos tapatybės asmenų palaikus.
Patikimos ir greitos tarpvalstybinių bylų valdymo visoje Europoje procedūros ir priemonės yra labai svarbios, atsižvelgiant į tai, kad žmonės gali laisvai judėti Sąjungos ir EEE teritorijoje.
Organizacija „Missing Children Europe“ – Europos dingusių ir seksualiai išnaudojamų vaikų federacija – tikisi, kad besitęsiant karui Sąjungoje dingusių nelydimų nepilnamečių skaičius sparčiai didės, nes puolama vis daugiau teritorijų ir daugiau vaikų dėl karo tampa našlaičiais.
Šiomis sunkiomis aplinkybėmis Ukrainos dingusių vaikų organizacijai (organizacijos „Missing Children Europe“ narė) sudėtinga remti tėvus ir vaikus, nes ji neturi galimybės patekti į savo biurus ir naudojasi tik mobiliuoju įrenginiu, el. pašto paskyra ir socialine žiniasklaida.
Ryšiai su kaimyninėmis šalimis, pavyzdžiui, Lenkija ar Rumunija, yra sudėtingi ir informacija gali būti lengvai prarandama, pametama arba gali būti padaryta žmogiškųjų klaidų.
Per šią krizę daugiau nei akivaizdu, kad reikia bylų valdymo sistemos, kurioje būtų galima tvarkyti tarpvalstybinę informaciją apie dingusius Ukrainos vaikus.
Nors dingusių vaikų paieškos organizacijos turi tam tikrų įrankių ir komunikacijos priemonių, jos gali būti taikomos tik vietos atvejais, kai dauguma dingusių vaikų yra iš namų pabėgę paaugliai.
32 116000 karštosios linijos, kurių dauguma yra organizacijos „Missing Children Europe“ narės, neturi priemonės, kuria būtų remiamas bendradarbiavimas ir greitas tarpvalstybinis keitimasis informacija apie dingusius nelydimus vaikus naudojantis bendra platforma, kurioje svarbiausia būtų duomenų saugumas ir privatumas.
Siūloma platforma Ukrainai „Missing Children Tracker“ (dingusių vaikų buvimo vietos nustatymo platforma) dėl technologijų galimybių panaudojimo sudarys galimybę bendradarbiaujant atitinkamoms organizacijoms kuo greičiau ir veiksmingiau išspręsti tarpvalstybines bylas, susijusias su dingusiais vaikais.
Vykdant šį bandomąjį projektą naudojamasi mokslinių tyrimų rezultatais ir technine praktine patirtimi, įgyta vykdant ES finansuojamą programos „Horizontas 2020“ mokslinių tyrimų projektą „Childrescue“ (dotacijos susitarimas Nr.
780938), nustatantį reikiamas funkcijas ir paslaugas, kurios sudaro galimybes didelio poreikio atvejais išspręsti tarpvalstybinių atvejų problemas.
Įgyvendinant siūlomą projektą bus sukurta saugi interneto platformos aplinka, grindžiama pagrindiniu prototipu, sukurtu pagal pirmiau minėtą „Horizontas 2020“ iniciatyvą, kad būtų galima patenkinti konkrečius poreikius, kuriuos nustatė organizacija „Missing Children Europe“ ir jos reagavimo organizacija Ukrainoje: — pranešimo apie dingusių Ukrainos vaikų atvejus ir vietos bei tarpvalstybinių bylų tvarkymo dalyvaujant įgaliotoms organizacijoms visoje Europoje; — saugaus dalijimosi tarpvalstybinėmis bylomis tarp dalyvaujančių organizacijų, atsižvelgiant į tai, kad dingęs vaikas iš Ukrainos gali būti bet kurioje Europos vietoje (ne visada savo noru); — esamos tarpvalstybinių bylų duomenų bazės perkėlimo į bendrą platformą; — išmanaus dingusių Ukrainos vaikų bylų sugretinimo, pagrįsto pažangiais mašinų mokymosi metodais;